**„Kiegészítő Kutatási Kiválósági Ösztöndíj”**

**és az ahhoz kapcsolódó**

**„Rendszeres PhD Fokozatszerzési Kiválósági Ösztöndíj” pályázat meghirdetése**

**Cél:**

**Az orvosi, fogorvosi, gyógyszerész és egészségtudományi graduális képzés, ill. szakképzés során végzett kutatómunka támogatása és a végzett hallgatók PhD-fokozatszerzésének elősegítése kiválósági alapon az** **EFOP-3.6.3-VEKOP-16-2017-00009** azonosítószámú projekttámogatás segítségével

**Pályázhatnak:**

1. az ÁOK, FOK, GYTK, ETK és EKK **tudományos diákkörös hallgatói** a graduális képzés utolsó előtti és utolsó tanévében

2. orvos, fogorvos vagy gyógyszerész **szakképzésben részt vevő rezidensek**

**A támogatás módja:**

* a diploma, ill. a komplex PhD vizsga megszerzéséig, de maximum 2 évig **havi 70.000 Ft** „**Kiegészítő Kutatási Kiválósági Ösztöndíj”**
* A „**Kiegészítő Kutatási Kiválósági Ösztöndíj**” periódust követően a PhD fokozatszerzésig, de maximum 2 évig **havi 180.000 Ft „Rendszeres PhD Fokozatszerzési Kiválósági Ösztöndíj”**
* a PhD fokozatszerzéskor **400.000 Ft „Egyszeri PhD Fokozatszerzési Ösztöndíj”** (részleteket l. lejjebb)
* a teljes ösztöndíjas időszakban (maximum 2+2 évig) **havi 65.000 Ft dologi kutatási támogatás**
* a doktori képzés **tandíjának elengedése**

**A támogatás feltétele:**

* **kiemelkedő tudományos tevékenység**

**A kiválósági ösztöndíjasokkal szemben támasztott elvárások:**

* a **diploma, ill. a komplex PhD vizsga megszerzéséig** legalább egy **közlésre elfogadott publikáció**, ami teljesíthető:
	+ társszerzőként jegyzett D1 kategóriájú, vagy
	+ első vagy megosztott első szerzőként jegyzett Q1 kategóriájú

az MTMT besorolás szerint szakcikknek minősülő eredeti tudományos közleménnyel

* a „Kiegészítő Kutatási Kiválósági Ösztöndíj” periódus befejezésével egyidőben **sikeres komplex PhD vizsga** letétele és **jelentkezés egyéni doktori (PhD) képzésre** (l. Doktori Szabályzat), amely képzést **„Rendszeres PhD Fokozatszerzési Kiválósági Ösztöndíj”**-al támogatja az **EFOP-3.6.3-VEKOP-16-2017-00009** azonosítószámú projekt maximum 24 hónapig
* a **komplex vizsga letételét követően 24 hónapon belül**:
	+ a PhD fokozatszerzés feltételeinek teljesítése (l. Doktori Szabályzat)
	+ a doktori értekezés munkahelyi védésének lebonyolítása
	+ a doktori értekezés benyújtása a Doktori Iskolához
	+ az előbbi feltételek maradéktalan teljesítése esetén a kiválósági ösztöndíjas **400.000 Ft „Egyszeri PhD Fokozatszerzési Ösztöndíj”** támogatásban részesül
* a „**Kiegészítő Kutatási Kiválósági Ösztöndíj**” **időszakában** szemeszterenként 4 kreditpont értékű PhD kurzus elvégzése, melynek legalább fele „kötelező” vagy „kötelezően választható” besorolású
* A „**Kiegészítő Kutatási Kiválósági Ösztöndíj**” periódust követő „**Rendszeres PhD Fokozatszerzési Kiválósági Ösztöndíj**” mellett az egyéb munkaviszony nem haladhatja meg a heti 20 órát
* a támogatási feltételeket és azok nem teljesülése esetén a támogatás kutatóhely által történő visszafizetési kötelezettségét rögzítő **tanulmányi szerződés** megkötése a Semmelweis Egyetemmel

Kötelezettséget vállal továbbá arra, hogy a „**Kiegészítő Kutatási Kiválósági Ösztöndíj**” és azt követő „**Rendszeres PhD Fokozatszerzési Kiválósági Ösztöndíj**” támogatás eredményeként megjelenő tudományos közleményeken a Projekt azonosítószámát (EFOP-3.6.3-VEKOP-16-2017-00009) feltünteti.

**A pályázat benyújtásának módja:**

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai úton eljuttatni.**

**A pályázati űrlap a Doktori Iskola honlapjáról tölthető le.**

**A pályázatok postai feladásának határideje: 2018. február 15.**

**A támogatás forrása:**

**„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás

|  |  |
| --- | --- |
|  | C:\Users\Gerlasz\Documents\EFOP_3_6_3_VEKOP_16\Arculat_KTK\Szechenyi2020sablonok\1_Kotelezo_alkotoelemek\Kedvezmenyezetti_infoblokk\felso_valtozat\jpg\infoblokk_kedv_final_felso_cmyk_ESZA.jpg |